Лионел Рей
Честване

Превод от френски: Кирил Кадийски, 2004

chitanka.info

„… сега, ако те видя някога, то винаги

ще е така: жив ключ — гърди, бедра и устни,

красив трофей от нощи, двери и наслади.

прост ключ. с единствен шифър. и една мелодия.

и си вървят нещата. и човек се чуди. тия хора

бленуващи за дом, градина, по далечното си детство,

безлични смърти на потоци, на неща нищожни,

на страстни мигове от пътешествия и на безукорно

извършени дела. но ти, съгледам ли те само

изправена, сияйна като истинска звезда

през май: аз ставам пръст и вятър, твойта нощ съм

с дърветата и техните разлистили се думи,

туптенето на гласни между слънчогледите,

ръцете ти, очите ти, сиянието твое — шепа птици…“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.